कानपुर- खुले में शौच करने निकले लोगों को पगड़ी पहना कर नगर निगम की टीम ने दूल्हा बनाया। उनके सर पर सेहरा सजाकर क्यूआरटी ने कहा, आगे से ऐसा करने पर जुर्माना भरना पड़ेगा। टीम ने जहां भोर में 4 बजे से ही खुले में शौच करने वालों को डुगडुगी व झाल बजाकर सड़क से शैचालय जाने पर मजबूर कर दिया। दूसरी तरफ सड़क किनारे बैठी महिलाओं को नगर निगम की महिला लठैतों ने रोड पर लाठी फटकारकर शैचालय की तरफ खदेड़ा।